NaiveNeuron/SloPal huggingface dataset:
Pellegrini, Peter, predseda NR SR (2015-06-30):
Prezentujme sa a hlasujme o návrhu pani podpredsedníčky postúpiť tento návrh zákona do druhého čítania. (Hlasovanie.) Prítomných 138 poslancov, za hlasovalo 47, proti boli 5, zdržalo sa 84 poslancov, nehlasovali 2. Tento návrh sme neschválili. Teraz poprosím pána poslanca Bobíka, aby uviedol hlasovanie v prvom čítaní o návrhu poslanca Kaníka na vydanie zákona, ktorým sa mení a dopĺňa zákon č. 372/1990 Zb. o priestupkoch (tlač 1603), bod 52. (Hlasovanie o návrhu poslanca Národnej rady Slovenskej republiky Ľudovíta Kaníka na vydanie zákona, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov , tlač 1603.)
Kleinert, Dana, poslankyňa NR SR (2023-12-19):
Ďakujem. Mňa tiež oslovilo presne toto „akože“, pretože to sa tu praktizuje naozaj že úplne všade, furt a stále, a teda je to veľká vec a veľký neduh tejto vlády. A ja som veľa času strávila rôzne po svete, takého pracovného času myslím, a chcela by som nám dať trochu aj napríklad Japonsko na zamyslenie. Oni sú známi tým, že sú pracovitý národ, ale oni nezačnú po zadaní témy či projektu lietať jak motorové myši z kúta do kúta, ale naozaj si na chvíľku, resp. na dlho najprv sadnú, zamyslia sa, rozoberú projekt alebo tému úplne na súčiastky a povedia si nakoniec po naozaj poctivej analýze, že teda ako ďalej, aké nástroje na riešenie použijú, a až potom začnú naozaj fungovať, fičať. A teda vieme o nich, že teda sú naozaj pracovitý národ, ale najprv, a na to sú obzvlášť oni pyšní, sa proste fakt zamyslia. A to sa tu nedeje. Ale môžme ísť aj bližšie, aby teda ste si nemysleli teda, že tuto idem príliš ďaleko, ale ja napríklad poznám parlament samosprávny, či už z Bratislavy z mestského zastupiteľstva, alebo aj v mestskej časti Staré Mesto, a fakt by ste neverili, ale my tam trávime že hodiny a hodiny na kluboch, v komisiách odborných, na stretnutiach s občanmi, kde navrhujeme, vysvetľujeme, korigujeme a až následne na základe vyladenia argumentov potom prijímame návrhy a až potom ideme do parlamentu s tým a tam sa hlasuje. A ono je to vlastne veľmi nemúdre, ako povedal aj kolega Štefunko pri súhrne našich rozpráv k programovému vyhláseniu vlády smerom k vláde, že my sme tu naozaj spravili teda alternatívne PVV, a teda vy fakt že berte, kým dávame. A teraz, keď aj tuto máme ďalšie a ďalšie rozpravy, ktoré sú naozaj akože zaujímavé, my vám to opakujeme týždne, zastavte sa, zamyslite, berte, kým dávame, lebo krajina, ľudí, ktorých zastupujete, vám to za to bude v budúcnosti fakt vďačná. Ďakujem.
Droba, Juraj, poslanec NR SR (2016-04-20):
Pán kolega Osuský, ďakujem za prejav, ktorý bol bohatý na múdre slová, a ja sa vyjadrím len k jedinej z vecí, ktoré ste spomínali v troch oblastiach alebo v troch rezortoch, a tým je obrana. Ja osobne veľmi oceňujem, že v programovom vyhlásení vlády sa nachádza jasný záväzok orientácie Slovenska smerom na Európsku úniu a na NATO, a zároveň deklarujem prítomnému pánovi ministrovi obrany, že zo strany SaS napriek tomu, že sme opozičná strana, tak dostanete plnú podporu pri akejkoľvek možnosti navyšovať rozpočet ešte aj rýchlejším tempom, ako sa zaviazal prezident Kiska na samite vo Wallese. Myslím si, že v dnešnej dobe je to kľúčové. Myslím si, že váš rezort je dlhodobo podceňovaný a Slovensko musí okamžite začať konať, tak ako povedal kolega Osuský, môžeme mať rôzne názory na Spojené štáty americké, ale faktom je, že USA dnes stále platí viac ako 70 % rozpočtu Severoatlantickej aliancie a je to dlhodobo neúnosné a oni to neustoja doma. Politicky to neustoja. Ktorýkoľvek z tých štyroch kandidátov na prezidenta bude zvolený, tak bude mať veľký problém obhajovať, prečo USA ešte toľkoto rokov po druhej svetovej vojne v takej veľkej miere prispieva na rozpočet NATO. Takže za stranu SaS, a viem, že poznáte aj názor Ľuba Galka, ktorý je u nás za túto kapitolu zodpovedný, tak myslím si, že žiadny odpor u nás nenájdete, práve naopak, podporu.
F. Devínsky, poslanec: (2003-12-03):
A rád by som ešte dodal jednu poznámku. Celkový vysielací čas je 10-tisíc hodín Slovenskej televízie, podľa slov riaditeľa televízie z 300 miliónov je schopný vytvoriť 50 hodín vysielacieho času. Zo zvyšných 250 miliónov by musel pokryť 9 950 hodín. Takže sa chcem opýtať, ako by ste mohli k tomuto potom pristúpiť.
Hrnčiar, Andrej, podpredseda NR SR (2017-09-07):
Prosím, prezentujme sa a hlasujme. (Hlasovanie.) Prítomných 136, za 80, proti 14, zdržalo sa 42. Konštatujem, že sme schválili uznesenie k Výročnej správe Slovenského pozemkového fondu. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní (tlač 629), bod 31 schváleného programu. Dávam slovo spravodajkyni, ktorú určil navrhnutý gestorský výbor pre vzdelávanie, vedu, mládež a šport, poslankyni Kataríne Cséfalvayovej, aby hlasovanie uviedla. (Hlasovanie o vládnom návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov a ktorým sa menia a dopĺňajú niektoré zákony , tlač 629.)
Jurinová, Erika, podpredsedníčka NR SR (2013-10-23):
Ďakujem, pán minister. Teraz dávam slovo spoločnému spravodajcovi, predsedovi výboru pre sociálne veci, poslancovi Jánovi Podmanickému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Laurenčík, Milan, podpredseda NR SR (2020-11-26):
Pán poslanec Dominik Drdul.
Szőllős, Ján, poslanec NR SR (2022-11-29):
Vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený výborom Národnej rady pre pôdohospodárstvo a životné prostredie za spravodajcu k návrhu uvedeného zákona (tlač 1288). Predkladám informáciu k predloženému návrhu zákona, ktorý spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor Národnej rady, výbor Národnej rady pre hospodárske záležitosti a výbor Národnej rady pre pôdohospodárstvo a životné prostredie. Za gestorský výbor navrhujem výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 27. januára 2023 a v gestorskom výbore do 30. januára 2023. Pán predsedajúci, otvorte všeobecnú rozpravu.
Mizík, Stanislav, poslanec NR SR (2018-11-29):
Ďakujem za slovo. Pán Heger, pýtali ste sa, načo sem ťaháme investorov, keď nemáme pracovnú silu. Ja sa tiež pýtam, načo sa za obrovských dotácií ťahá tu ďalšia a dotiahla montážna dielňa automobilov, keď v tejto oblasti je skoro 100-percentná zamestnanosť. A k tomu by som len doplnil to, čo som už neraz vravel tu v parlamente, akurát vtedy ste tu boli vy aj pani Kiššová. Jednostranná, jednostranne orientovaný priemysel je veľké riziko. Náhly otras svetovej ekonomiky a ekonomika takej krajiny sa môže zrútiť ako domček z karát. Toto je riziko jednostranne orientovanej ekonomiky. Američania majú jedno heslo z minulosti: „Pamätajme na Alamo!“ A ja by som k tomu pridal moje heslo: „Pamätajme na Chicago!“ Ďakujem.
Danko, Andrej, predseda NR SR (2019-03-27):
Pristúpime k tretiemu čítaniu a o návrhu spoločného spravodajcu dávam hlasovať. (Reakcie z pléna.) Ospravedlňujem sa, pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Ďuriš Nicholsonová, Lucia, podpredsedníčka NR SR (2019-05-13):
Jedna faktická poznámka na vaše vystúpenie. Končím možnosť prihlásiť sa. Pani poslankyňa Červeňáková.
Pellegrini, Peter, podpredseda NR SR (2020-07-15):
Pán podpredseda Laurenčík.
Hrnčiar, Andrej, podpredseda NR SR (2017-03-28):
Pán poslanec Osuský.
Paška, Pavol, predseda NR SR (2014-06-25):
Budeme, je všeobecný súhlas? (Nesúhlasná reakcia z pléna.) Nie. Budeme hlasovať o tom, prosím vás. (Hlasovanie.) 119 prítomných, 85 je za, 5 proti, 26 sa zdržalo, 3 nehlasovali. Tento návrh na zmenu programu sme odsúhlasili. Ešte pán poslanec Petrák.
Bugár, Béla, podpredseda NR SR (2019-10-18):
Otváram rozpravu v rámci tretieho čítania . Pýtam sa, či sa hlási niekto do rozpravy. Nie. Vyhlasujem rozpravu za skončenú.
Pellegrini, Peter, predseda NR SR (2024-02-08):
Prosím, prezentujme sa a hlasujme o bode 63 druhého pozmeňujúceho návrhu pána poslanca Galka. (Hlasovanie.) Prítomných 129, za 17, proti 77, zdržalo sa 35. Tento bod sme neschválili.
Danko, Andrej, predseda NR SR (2016-05-25):
Ďakujem. Pán poslanec Štefan Zelník.
P. Hrušovský, predseda NR SR: (2005-09-22):
Pán navrhovateľ sa chce vyjadriť, nech sa páči. K. Ondriaš, poslanec: Ďakujem za slovo. Ja by som veľmi stručne odpovedal pani spravodajkyni. V úvode ste hovorili, že niečo je tam navyše. Keď to bude v druhom čítaní, tak môžete dať pozmeňujúci návrh, aby sa to odstránilo. V druhej časti svojho prejavu ste hovorili, že je to neúnosne prísne. Áno, je to tak, lebo to tak musí byť. Musí to byť prísne, lebo Rada pre vysielanie a retransmisiu si neplní svoju funkciu a porušuje zákon. Môžem povedať množstvo príkladov, keď vysielanie aj vo verejnoprávnych, aj v súkromných televíziách nie je objektívne, nehovorí o tom, čo sa objektívne v spoločnosti deje. Pred dvomi mesiacmi som listom požiadal Radu pre vysielanie a retransmisiu, aby mi dala údaje, aký bol pomer zastúpenia Komunistickej strany v spravodajských vysielaniach. Odpoveď bola, že, bohužiaľ, mi to nemôžu povedať, lebo majú málo pracovníkov a nezisťujú to. Takže toto je len jeden príklad, ako sa porušuje zákon. Záverom by som chcel povedať, že návrh novely zákona, ktorý dávam, je o tom, aby sa zákony dodržiavali. Návrh pani spravodajkyne hovorí, že nie je potrebné dodržiavať zákon. Nie je potrebné, aby sa prísne dodržiaval zákon, ako mi to povedala vo svojom príhovore. Ďakujem.
Kamenický, Ladislav, poslanec NR SR (2020-11-05):
Ďakujem pekne. Tento návrh zákona v podstate, tak ako povedal pán Viskupič, súvisí s tým, že my, bývalá vláda ešte sa dohodla s autodopravcami na nejakom modele a ten model je v podstate aj väčšinovým obsahom toho, čo predložila terajšia vláda. My sme už na to nemali vtedy čas, vzhľadom na to ale vláda tento návrh odsúhlasila a nechala to ďalšiemu parlamentu, to bolo tesne pred parlamentnými voľbami. Za mňa, samozrejme, ja neviem, či je to nutné riešiť v skrátenom legislatívnom konaní, tieto sme nepodporili, ale určite samotnú novelu podporíme, nakoľko vychádza z tých záverov, ktoré sme urobili ešte my ako stará, stará vláda. Takisto súhlasím s tým, že malo by sa možno do budúcna pozrieť viac na prihliadanie na environmentálne vplyvy dopravcov a v podstate ich motivovať k tomu, aby ten vozový park bol prispôsobený tomu, aby na jednej strane nezaťažoval naše aj cesty a vozovky a na druhej strane aby aj tie emisie boli nižšie a takto nejako bonifikovať tých, ktorí majú novšie vozidlá a budú sa starať o to, aby bol menší vplyv na environmentálnu záťaž na Slovensku. Ďakujem pekne.
Svoboda, Zdenko, poslanec NR SR (2023-11-24):
Ďakujem za slovo. Ďakujem, pán poslanec Gašpar, za vaše vystúpenie. Pre viacerých z nás, ktorí nemajú detailnejšie poznatky z tejto oblasti a prípadu, ktorý sa týka obvinených vyšetrovateľov, ste nám priblížili a objasnili platné postupy, procesy a skutočnosti, ktoré platia a ktoré sa odohrali. Ja som vám za to vďačný. Avšak pýtam sa, z akého dôvodu tieto skutočnosti majú byť jedným z dôvodov na odvolanie pána ministra vnútra, keďže pán minister postupoval len a len v súlade s platným zákonom, akurát pánovi ministrovi aktuálne bránime vo výkone práce. Svoj čas a energiu by mohol venovať záležitostiam, ktoré v spoločnosti horia a je nutné ich riešiť. Sme tu pre ľudí, pracujeme pre nich, preto ukončime túto trápnu debatu. Ďakujem.
M. Číž, podpredseda NR SR: (2007-06-20):
S faktickou poznámkou sa hlási pán poslanec Jarjabek. Uzatváram možnosť prihlásiť sa s faktickou poznámkou. Pán Jarjabek má slovo.
Zmajkovičová, Renáta, podpredsedníčka NR SR (2012-11-29):
Pán poslanec, reagujte na pána poslanca Novotného, môžete dať otázku, keď je hodina otázok, toto nie je otázka pre pani ministerku, o 14.00 hodine. Pán poslanec Kuffa.
Pellegrini, Peter, predseda NR SR (2015-09-24):
Ďakujem pekne, pani poslankyňa. Na vaše vystúpenie nie sú žiadne faktické poznámky. Ďalším v poradí je pán poslanec Hrušovský, ktorému teraz dávam slovo, aby vystúpil. Po ňom sa pripraví pán poslanec Kadúc.
Glváč, Martin, podpredseda NR SR (2018-05-24):
Pani poslankyňa Smolíková.
Pčolinský, Peter, doterajší podpredseda NR SR (2023-10-25):
Pán poslanec Michal Truban.
J. Laššáková, poslankyňa: (2007-12-11):
Návrh zákona sa predkladá v súlade s Plánom legislatívnych úloh vlády Slovenskej republiky na rok 2007. Vychádza z analýzy uplatňovania nových právnych inštitútov v danej oblasti. Obsahuje z formálnoprávnej stránky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Dôvodová správa uvádza, že návrh zákona je v súlade s Ústavou Slovenskej republiky, medzinárodnými zmluvami, ktorými je Slovenská republika viazaná. Z doložky finančných, ekonomických, environmentálnych vplyvov, vplyvov na zamestnanosť a podnikateľské prostredie je zrejmé, že navrhovaná právna úprava v dôsledku nepokrytia finančných nárokov v tomto roku môže mať dopad na štátny rozpočet. Neovplyvní životné prostredie, nebude mať vplyv na podnikateľské prostredie. Môže však prispieť k zvýšeniu bezpečnosti, stability a ekonomického rozvoja. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v čl. 3 legislatívnych pravidiel tvorby zákonov. Vyplýva z nej, že problematika návrhu právneho predpisu nie je upravená v práve Európskych spoločenstiev, je upravená v práve Európskej únie a nie je obsiahnutá v judikatúre Súdneho dvora Európskych spoločenstiev alebo súdu prvého stupňa Európskych spoločenstiev. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 491 z 9. novembra tohto roku podľa § 74 rokovacieho poriadku Národnej rady Slovenskej republiky navrhujem, aby vládny návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre sociálne veci a bývanie, Výbor Národnej rady Slovenskej republiky pre obranu a bezpečnosť a Výbor Národnej rady Slovenskej republiky pre ľudské práva, národnosti a postavenie žien. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh zákona prerokovali v druhom čítaní do 24. januára 2008 a v gestorskom výbore do 25. januára 2008. Skončila som so spravodajskou informáciou. Prosím, pán predsedajúci, otvorte rozpravu.
Šimečka, Michal, podpredseda NR SR (2024-01-10):
Ďakujem. Pán poslanec Sulík.
Brocka, Július, poslanec NR SR (2015-11-10):
Áno, pani Šedivcová, tí ľudia neprišli o prácu, to máte pravdu, lebo tí ťažko zdravotne postihnutí, príbuzní im zostali na krku. Oni len prišli o príjem za tú prácu, to znamená, že majú slzy pre plač. Ja viem, že pán minister už na to reagoval tak, že v decembri vyhlási ďalšiu výzvu, no ale keď skončili 1. novembra, to znamená, keď ten projekt začne fungovať, to bude na budúci rok. To znamená celé mesiace tí ľudia, síce starosť a prácu s tými svojimi ťažko chorými príbuznými budú mať, ale budú evidovaní na úrade práce a nebudú mať za to žiaden príjem. To je prvá poznámka. A druhá k pani Tomanovej. Pani Tomanová, to opatrovanie, na to sú dva pohľady, teda ja som to aj vo svojom vystúpení hovoril. Jedno opatrovanie je, keď sa niekto cudzí v rámci sociálnej služby a opatrovania stará o niekoho cudzieho, a za to mu patrí istá odmena a má príjem, lebo to je kvázi zamestnanie pre toho človeka. Veľa ľudí u nás pracuje v sociálnych službách, niektorí od nás dokonca zo Slovenska chodievajú do Rakúska robiť takúto prácu. Tam je oveľa lepšie platená. Možno preto chodia. Ale druhý pohľad na sociálnu službu je, keď ju poskytujú najbližší príbuzní svojmu blízkemu ťažko chorému, deti rodičovi napríklad, a nedajú ho do ústavného zariadenia. Lebo keby ho dali do ústavného zariadenia, tak tie náklady sú tam také, že štát dnes prispieva 320 eurami mesačne na jedného umiestneného. A ja si myslím, že sú práve tí, ktorí sa doma starajú o toho svojho blízkeho, sú znevýhodnení.
Blanár, Juraj, podpredseda NR SR (2021-06-22):
Ďalšia, pani spravodajkyňa, poslankyňa Horváthová, nech sa páči.
Remišová, Veronika, poslankyňa NR SR (2018-10-18):
Pani ministerka, vy určite viete, že všetky kauzy Mariána Kočnera, ktoré dlhodobo boli zametané pod koberec, tak niektoré z nich sa znovu otvorili, vyšetrujú sa, a dokonca za jednu z nich je väzobne stíhaný pán Kočner. To znamená, že tí vyšetrovatelia pravdepodobne pochybili. Vy teda hovoríte, že za to nenesiete žiadnu zodpovednosť?
Ďurica, Ondrej, poslanec NR SR (2020-11-12):
Ďakujem za slovo, pán predsedajúci. Ja by som chcel povedať, že zaujímavé na tejto vláde a na vládnych poslancoch je to, že oni dokážu vyhlásiť za úspech ešte aj celoplošné testovanie, ale prehliadajú a nechcú vidieť to, že ľudia tam boli nahnaní skutočne nasilu. Skúste si niekedy ísť medzi tých ľudí, vypočuť ich názory, vypočuť ich nálady a možno budete trošku zorientovanejší, pretože vy tu podávate informácie tak, ako sa vám hodí... (Prerušenie vystúpenia predsedajúcim.)
Danko, Andrej, predseda NR SR (2016-11-22):
Ďakujem. Pán poslanec Béla Bugár.
Hrušovský, Pavol, podpredseda NR SR (2010-08-10):
Pán poslanec Slafkovský.
Přidal, Alojz, poslanec NR SR (2013-12-16):
Ja by som chcel poďakovať kolegovi Mikušovi, že otvoril ďalšiu tému, ktorá bude mimoriadne diskutovaná v krátkej budúcnosti. Je to G-komponent, o ktorý sa zaujímal už Brusel. Pán Klaus Dietrich Borchardt, riaditeľ direktoriátu B, sa pýtal pána Holjenčíka napríklad, ako koordinoval tento poplatok s okolitými krajinami, s krajinami CEE, teda centrálnej a východnej Európy. Tá odpoveď bola taká, že ich oboznámil, že sa stretávajú pravidelne, a že ich oboznámil. Teda koordinácia samozrejme nebola žiadna. Zavedením G-komponentu úrad zaviedol diskriminačné opatrenia pre výrobcov Slovenskej republiky voči zahraničným výrobcom. Jednoducho zvýhodňuje jedných a znevýhodňuje druhých. Napríklad solárne elektrárne budú platiť až 40-násobne väčší poplatok než jadrové elektrárne. Vytvoril neakceptovateľné vnútorné pravidlá. Napríklad vo Vojanoch, kde sú dva bloky pripojené do prenosovej sústavy, dva do distribučnej, tie prvé dva budú platiť poplatok maximálne 0,5 euro za megawatt, tie druhé 3 až 6 euro za megawatt hodinu. Naozaj v žiadnej krajine nie je zavedený G-komponent, teda centrálnej a východnej Európy. Výnimkou je Rakúsko, ale ten prístup je tam práve opačný. Ja som presvedčený, že tak Ústava Slovenskej republiky a Európsky dohovor o ochrane ľudských práv a základných slobôd, katalóg základných práv Európskej únie chráni dôveru podnikateľa v právny systém, slobodu podnikania a vlastníctva. Nebudem už vystupovať, lebo sa mi to zdá zbytočné, ale chcem informovať kolegov, že pripravíme podanie na Ústavný súd aj nový zákon, ktorý by takúto svojvôľu pána Holjenčíka obmedzil.
Kollár, Boris, predseda NR SR (2022-05-05):
Prezentujme sa a hlasujme. Hlasujeme o bodoch 1 až 7. (Hlasovanie.) Prítomných 124 poslancov, za 110, proti 6, zdržalo sa 7, nehlasoval 1. Uvedený návrh sme schválili.
Šefčík, Marek, poslanec NR SR (2023-02-02):
Dobre, ďakujem. Ja len som nechcel, aby vznikli nejaké nedorozumenia. A hovorím ešte raz, že existujú tie návrhy, ktoré sú ľubivé a, a my by sme to všetkými desiatimi podporili, ale vznikajú tam nejaké s tým spojené problémy. A napríklad som spomínal minule pri tom vašom predchádzajúcom zákone, ale aj teraz to spomeniem, veľmi zlé by bolo, keby tie zdravotnícke zariadenia, ktoré poskytujú tú zdravotný, zdravotnú starostlivosť, sa dostali, dostali do komplikácií napríklad s nejakými žalobami, že by boli na nich, že na to a na to mám právo a tá nemocnica mi to neposkytla a idem do súdnych sporov. To by sme zavalili tie nemocnice neúmerne nejakými súdnymi spormi. Čiže ja nebojujem proti tomu, ale snažím sa, aby boli vychytané všetky tie muchy. Ďakujem.
Gyimesi, György, poslanec NR SR (2021-05-28):
Ďakujem pekne za slovo, pán predsedajúci. Nebudem reagovať na všetko, čo odznelo v prejave pána poslanca Kamenického, pretože na všetko som reagoval už alebo sme reagovali už včera, resp. aj v televíznej diskusii. Ale rád by som sa dotkol jeho pozmeňujúceho návrhu, ktorý smeruje k tomu, aby Matica slovenská bola dofinancovaná, a zároveň sa tu podsúva to, že táto vládna koalícia, resp. ministerstvo kultúry nechce financovať Maticu slovenskú. Nie je to tak. My považujeme Maticu slovenskú za národnú inštitúciu Slovákov, ktorá si zaslúži byť právom a dokonca zo zákona financovaná, financovaná tak, aby dokázala prežiť a uskutočňovať všetky svoje úlohy, ktoré sú jej dané zákonom. Čiže túto situáciu bude riešiť ministerstvo kultúry vo vlastnej réžii, a preto tento pozmeňujúci návrh nepodporíme. Ďakujem.
Lipšic, Daniel, poslanec NR SR (2016-04-19):
Ďakujem. No v návrhu sú také vzletné frázy, hovoril o nich pán poslanec Matovič, že vzniká tuná veľká koalícia, pravo-ľavá. No tak SMER a SNS má 64 poslancov a zvyšky MOST-u a SIEŤ je 17. Tak nevyzerá pravo-ľavá veľká koalícia, to je groteska, samozrejme. Čiže toho by ste sa mohli, mohli od tohto oprostiť. To nie je žiadna veľká koalícia, to je vláda SMER-u s pár ďalšími doplnkami. Pomerne symbolickými. Hovoril pán kolega aj Matovič o kauze cétečka, budem aj ja o tom hovoriť trošku viacej, lebo som si až dnes prečítal, kvôli čomu vlastne bolo zrušené vznesenie obvinenia. Generálna prokuratúra, a budem teraz trošku možno technicky, prepáčte, napísala, že ho zrušila preto, že na vznesenie obvinenia je potrebný rozumný stupeň istoty. To je naozaj dôkazne bremeno v trestnom konaní vznesení obvinenia? Ja som si vždy myslel, že to je dôvodne podozrenie. A že rozumný stupeň istoty je potrebný až na právoplatné odsúdenie. Tak znie náš Trestný poriadok. Ó, ale pre niektorých, pre niektorých, asi vyvolených, bude dôkazné bremeno na vznášanie obvinenia iné. U niekoho stačí anonym, u niekoho bude potrebná absolútna miera istoty. U vyvolených oligarchov. A niektorí, ako verejne známe osoby, pán minister Kaliňák trieli preč, ako Juraj Široký môžu ísť na policajné prezídium na výsluch aj bez toho, aby museli prejsť kontrolou, lebo veď pána Širokého každý pozná, on je VIP. On je VIP. Oni sa tam tešia, majú tam pripravenú kávu. K tým, tým zradám, ja o tom budem hovoriť tiež vo vzťahu ku kolegom. Tie zrady sa dajú ľahko dokumentovať. Len poprosím kolegov, najmä z MOST-u, nemažte svoje profily na Facebooku, na sociálnych sieťach, kde ste písali a tvrdili, ako so SMER-om nikdy nepôjdete, a potom ste ich vymazali. Zbabelo a klamlivo.
Fecko, Martin, poslanec NR SR (2023-03-28):
Ďakujem pekne. Vážený predseda, v rozprave k uvedenému návrhu zákona vystúpil jeden poslanec, pričom pán poslanec Šudík podal pozmeňujúci a doplňujúci návrh. Informácia obsahuje dva body. Dajte, prosím, hlasovať o bodoch 1 a 2 z informácie bez odporúčania gestorského výboru. Ide o legislatívnotechnické úpravy iba.
Pčolinský, Peter, podpredseda NR SR (2022-10-21):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie. Vyhlasujem všeobecnú rozpravu za skončenú. Pani navrhovateľka, chcete zaujať stanovisko? Nie. Pán spravodajca, chcete zaujať stanovisko? Nie. Termín hlasovania predpokladám štvrtok 11.00 h. Prerušujem rokovanie o tomto bode programu. Pristúpime k prvému čítaniu návrhu skupiny poslancov Národnej rady Slovenskej republiky na vydanie zákona o komisárovi pre deti a komisárovi pre osoby so zdravotným postihnutím a pre seniorov a o doplnení niektorých zákonov . Návrh zákona je pod tlačou 1259, návrh na jeho pridelenie na prerokovanie výborom je v rozhodnutí č. 1319. Teraz dávam slovo poslankyni Monike Kozelovej, aby návrh zákona uviedla.
Glváč, Martin, podpredseda NR SR (2019-10-18):
Pán poslanec Hrnko.
M. Číž, podpredseda NR SR: (2008-09-04):
S procedurálnym návrhom pán poslanec Hrušovský, nech sa páči.
Mihál, Jozef, poslanec NR SR (2012-06-21):
Áno, sme naviazaní na nemeckú ekonomiku. Áno, máme tu množstvo dôležitých investorov z Nemecka. Na rozdiel od Nemcov alebo od Francúzov však nemáme ekonomické záujmy, tak ako majú oni napríklad v Grécku. Nemecké, francúzske banky, nemecké, francúzske zbrojovky, nemecké, francúzske investície, ktoré šli do Grécka. Všetci to dobre vieme, poznáme tieto príbehy, takže ja osobne sa nečudujem Nemcom či Francúzom, že tlačia na prijatie eurovalu, a teda že tlačia aj nás. Ak teda my by sme mali byť tak ticho a slepo nasledovať to, čo si myslia Nemci, prípadne Francúzi, tak potom, pán kolega, veď rozpustime tento parlament, načo nám je, veď nech za nás rozhodujú Nemci, nech za nás rozhodujú Francúzi, prípadne aspoň teda sa dohodnime, že všetku legislatívu, ktorá ide z Bruselu, tu budeme schvaľovať. Veď načo sme tu? Veď vlastne poslanci SMER-u to riešia takto už teraz. Nie sú tu ani prítomní, veď vedia, že je to zbytočné. Poslúchame všetko, čo príde z Bruselu. Čiže zrušme tento parlament, najlepšie v skrátenom legislatívnom konaní a poďme domov.
Bagačka, Michal, poslanec NR SR (2018-02-06):
Ďakujem za slovo. Myslím, že ten úvod môžme spolu súhlasiť, že aj ja si myslím, že trh vyrieši veľa, ale nevyrieši všetko, dá sa povedať. A tam, kde je, kde sa dá pomôcť, tak pomôcť tomu treba. To je jedna vec. A druhá vec, viacerí aj vy, aj viacerí kolegovia, ste spomínali teda premiéra a jeho kampaň, že na ekonomických migrantov si spravil kampaň. Tak buď to vravíte, tak nejak, tak naschvál alebo, alebo si myslím, že všetci dobre vieme, o koho, o kom premiér hovoril v tom čase. A je iné porovnávať ekonomického migranta z Líbye, Pakistanu a z Afganistanu a ekonomického migranta zo Srbska alebo z Ukrajiny. Ja to tak cítim, ja to tak preto som to aj tak povedal, lebo každý sa nejak takým smerom navážate. Ďakujem.
Pellegrini, Peter, predseda NR SR (2015-09-17):
Prezentujme sa a hlasujme o pripomienkach 1 až 6 z prvej skupiny pripomienok pána prezidenta s odporúčaním gestorského výboru neschváliť ich. Pripomínam, že na schválenie je tu potrebný súhlas nadpolovičnej väčšiny všetkých poslancov. (Hlasovanie.) Prítomných 127 poslancov, za hlasovalo 44, proti bolo 15, zdržalo sa 66 poslancov, nehlasovali 2. Tento návrh sme neschválili.
Hrnčiar, Andrej, podpredseda NR SR (2018-06-21):
Netreba to čítať.
A. Belousovová, podpredsedníčka NR SR: (2009-11-03):
V rokovaní budeme pokračovať v prerušenej rozprave v druhom a treťom čítaní o vládnom návrhu zákona o štátnom rozpočte na rok 2010 (tlač 1218). Prosím ministra financií, aby zaujal miesto pre navrhovateľov. Máme tu aj pána poslanca Buriana ako spravodajcu, čiže budeme pokračovať v rozprave. Slovo dávam ďalšiemu v poradí z písomne prihlásených rečníkov pánovi poslancovi Viliamovi Novotnému a po ňom sa pripraví pán poslanec Simon. Nech sa páči, pán poslanec Novotný má slovo. Pán poslanec tu nie je, takže stráca poradie. Takže vystúpi pán poslanec Simon a po ňom sa pripraví pán poslanec Ivančo.
M. Číž, podpredseda NR SR: (2007-06-20):
Pán poslanec Lipšic, teraz alebo až v záverečnej reči chcete reagovať? (Odpoveď z pléna.) Potom v záverečnej reči budete hovoriť. Ďakujem pekne. Vážené kolegyne, kolegovia, dovoľte mi vyhlásiť všeobecnú rozpravu za skončenú. Nech sa páči, pán navrhovateľ, stanoviská k rozprave.
M. Číž, podpredseda NR SR: (2009-09-16):
Otváram rozpravu. Písomnú prihlášku nemám. Pýtam sa, kto sa do rozpravy hlási ústne? Pokiaľ nikto, vyhlasujem možnosť podať písomnú prihlášku do rozpravy za uzavretú. Zároveň vyhlasujem rozpravu za skončenú. Ďakujem navrhovateľovi, ďakujem aj spravodajcovi a prerušujem rokovanie o tomto bode programu. Teraz nasleduje druhé čítanie o návrhu poslanca NR SR Jozefa Valockého na vydanie zákona, ktorým sa mení a dopĺňa zákon č. 140/98 Z. z. o liekoch a zdravotníckych pomôckach, o zmene a doplnení zákona č. 455/1991 Zb. a zákona č. 220/1196 Z. z. (tlač 1127), spoločná správa výborov 1127a. [Rokovanie o návrhu poslanca Národnej rady Slovenskej republiky Jozefa Valockého na vydanie zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov , tlač 1127.] Máte slovo, pán poslanec.
Horváthová, Eva, poslankyňa NR SR (2014-06-11):
Ďakujem pekne za slovo. Pán poslanec Mikloško, ja som čítala tú interpeláciu, ktorú ste poslali, tú prvú, pani ministerke a práve preto, čo ste tam v tej interpelácii napísali, si myslím, že by sme sa mali venovať aj na pôde parlamentu tejto problematike, pretože najjednoduchšie je podľahnúť, a čudujem sa aj vám, že podliehate vplyvom týchto ľudí, ktorí majú veľmi pochybné zdroje, na ktoré reagujú a o ktoré sa opierajú. A musím konštatovať, že odborných podujatí, ktorých sa ja zúčastňujem, sú už celé sekcie a celý deň z trojdňovej konferencie venované len antivakcinačným aktivitám a spôsobu, ako reagovať na ne tak, aby sme nestrašili rodičov, ktorí potom sa nevedia, kam sa majú podieť, nedôverujú tomu lekárovi. Pediatri častokrát, už som počula aj také názory, že úplne rezignujú, aby edukovali tých rodičov, pretože im nedôverujú, hej. Robia im krik v ambulancii, že sa nedajú zaočkovať, tam je to lepšie, tam je to také a dochádza k rôznym dezinformáciám. A obávam sa, že na pôde Národnej rady by sme sa mali venovať odborným faktom a nie takýmto dezinformáciám, ktoré sa veľmi ľahko šíria. A keď sa bližšie pozriete na ľudí, ktorí ich šíria, tak veľmi otvorene poviem, že sú to často ľudia, ktorí podporujú rôzne výživové doplnky a propagujú ich na Slovensku a podobne. A často sú to ľudia, ktorí nemajú zdravotnícke a už vôbec nie lekárske vzdelanie, a takýmto spôsobom, si dovolím tvrdiť, že na nešťastí ľudí, ktorým možno dieťa ochorelo z úplne iných príčin, potom tých ľudí utápajú v tomto nešťastí a strašia ďalších. Potom ďalej poviem v rozprave k tomuto návrhu zákona. Ďakujem.
Šeliga, Juraj, podpredseda NR SR (2021-02-04):
Dámy a páni, kolegyne, kolegovia, v súlade so zákonom o rokovacom poriadku nasleduje hodina otázok , ktorú týmto otváram. Dámy a páni položili od včera, včera nepoložili nič, do včera položili do dvanástej hodiny jednu otázku na pána predsedu vlády a 25 otázok na členov vlády. Overovatelia schôdze vyžrebovali ich poradie. Upozorňujeme klasicky, že na otázky poslancov, ktorí tu nie sú, sa nebude odpovedať. Dostanú písomnú odpoveď, ak by náhodou neprišlo na ich otázku. Pán predseda vlády sa ospravedlnil a svojím zastupovaním poveril pána podpredsedu vlády, ministra financií Eduarda Hegera, ktorého prosím, aby oznámil, kto z členov vlády bude odpovedať na otázky za neprítomných členov. Nech sa páči, pán minister.
Pellegrini, Peter, podpredseda NR SR (2020-04-02):
Pán poslanec Linhart.
P. Hrušovský, predseda NR SR: (2003-07-04):
(Hlasovanie.) 131 prítomných, 129 za návrh, 2 sa zdržali. Konštatujem, že Národná rada Slovenskej republiky návrh zákona schválila. Panie poslankyne, páni poslanci, teraz by sme mali hlasovať o bodoch programu uvedených pod č. 34 a č. 35. Vzhľadom na to, že gestorský výbor, ústavnoprávny výbor, ešte nevyhotovil spoločnú správu k týmto bodom programu, odporúčam, aby sme o nich rokovali a hlasovali na rokovaní vo štvrtok budúceho týždňa. Panie poslankyne, páni poslanci, pristúpime teraz k hlasovaniu o vládnom návrhu zákona, ktorým sa mení a dopĺňa zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov , ktorý prerokúvame ako tlač 228 v druhom čítaní. Prosím teraz o slovo pána poslanca Ivanka, ktorého poveril gestorský výbor, aby jednotlivé návrhy na hlasovanie uvádzal. Nech sa páči, pán poslanec Ivanko. A. Ivanko, poslanec: Ďakujem pekne, pán predseda. Môžeme pristúpiť k hlasovaniu o jednotlivých bodoch zo spoločnej správy. Z rozpravy nevyplynul pozmeňujúci ani doplňujúci návrh. O jednotlivých pozmeňujúcich a doplňujúcich návrhoch odporúčam hlasovať nasledovne, spoločne k bodom 1, 2, 4 s návrhom gestorského výboru schváliť ich. Čo sa týka bodu 3, pán poslanec Abelovský navrhol, aby sme o ňom hlasovali samostatne. Takže budeme hlasovať teraz o bodoch 1, 2 a 4 s návrhom gestorského výboru schváliť ich.
Šimečka, Michal, podpredseda NR SR (2024-01-18):
Ďakujem pekne. Ďalšia otázka je od pani poslankyne Holečkovej, ktorá je tu prítomná, a je na pána ministra práce, sociálnych vecí a rodiny, ktorého zastupuje pani ministerka kultúry. A tá otázka znie: „Sľúbili ste, že vzhľadom na obnovenie financovania terénnej opatrovateľskej služby až do marca 2024 bude medziobdobie, v ktorom absentuje financovanie verejných a neverejných poskytovateľov, finančne sanované. Nakoľko je takmer koniec januára a neverejným poskytovateľom nebola poskytnutá žiadna pomoc, ako konkrétne chcete túto situáciu riešiť?“ Pani ministerka, prosím.
Grendel, Gábor, poslanec NR SR (2024-01-17):
Ďakujem za slovo, pán predsedajúci. Pán poslanec Viskupič, spomínal si, že musí existovať mimoriadna okolnosť na skrátené legislatívne konanie. Ako vieme, viacerí politici tejto vládnej koalície sú trestne stíhaní a viacerí ich kamaráti sú trestne stíhaní a to je pre politikov vládnej koalície nepochybne mimoriadna okolnosť. A čím to je mimoriadna okolnosť? No tým, že za éry Dušana Kováčika boli zvyknutí na to, že môžu spáchať prakticky čokoľvek, Dušan Kováčik im pomôže. Táto éra sa po voľbách v roku 2020 skončila, alebo teraz ako vidíme, skôr prerušila. Dušan Kováčik je právoplatne odsúdený a korupcia sa konečne vyšetruje bez ohľadu na to, koho sa to týka. To je pre Roberta Fica a Petra Pellegriniho mimoriadna okolnosť. Síce nie je to taká mimoriadna okolnosť, akú predpokladá zákon, ale tak poznáme Roberta Fica a Petra Pellegriniho, oni sa zákonom nenechajú len tak vyrušiť. A po schválení novely Trestného zákona v tomto skrátenom legislatívnom konaní už žiadneho nového Dušana Kováčika potrebovať nebudú, lebo zo Slovenska sa stane krajina, kde sa korumpovať a kradnúť oplatí, kde za okrádanie nielen štátu, ale aj bežných ľudí budú hroziť len symbolické podmienečné tresty. Ono to už vlastne nebudú ani tresty, skôr to budú odmeny pre zlodejov a úplatkárov. Toto sa stane z Trestného zákona, ktorý možno by bolo vhodné aj premenovať, lebo už minimálne v oblasti korupcie a okrádania bežných ľudí už nebude vôbec trestný.
P. Paška, predseda NR SR: (2010-03-04):
M. Šefčovič, podpredseda Európskej komisie pre medziinštitucionálne vzťahy a administratívne záležitosti: Čiže veľmi, veľmi telegraficky. Áno, sú. Európska únia má svoju agentúru, ktorá skúma, aké budú požiadavky na pracovnom trhu v nadchádzajúcom období. Táto agentúra, ktorá sa volá Sedephoba a jej miesto je v Solúne, vypracovala veľmi dobrý materiál a priebežne aktualizuje správu o tom, čo si bude pracovný trh od ľudí v mladom veku, v strednom veku, ale aj staršom veku vyžadovať v nadchádzajúcom období. Tie závery sú pomerne jednoznačné. Je veľmi ťažké povedať, ktoré sú to presne tie vedomosti, ktoré budú potrebovať, ale je tam jednoznačný záver ohľadom takzvaných kľúčových kompetencií, čo budú potrebovať mladí ľudia pre to, aby sa vedeli uplatniť na trhu práce, či už je to jazyková vybavenosť, či už je to schopnosť komunikovať na počítači, či je to tréning, ktorý vedie mladých ľudí k zodpovednému prístupu k práci a mnoho ďalších oblastí, ktoré sú tam pomerne presne vymenované a myslím si, že toto má byť taký referenčný materiál pre jednotlivé členské krajiny, ako prispôsobiť vzdelávací proces tomu, čo bude potrebné na pracovnom trhu nielen teraz, ale určite o tých 5 či 10 rokov. A tak ako ste pomenovali, nebude stačiť len to, aby kvalitné boli základné, stredné alebo vysoké školy, lebo ten vývoj je taký rýchly, že dnes už aj vysokoškoláci po nejakých 5 – 10 rokoch sa necítia dostatočne pripravení na nové požiadavky, ktoré na pracovnom trhu sú, a preto musíme výraznejšie rozvinúť to, čo chýba hlavne v nových členských krajinách, a to je celoživotné vzdelávanie, kde v severských krajinách 31 % obyvateľstva participuje na celoživotnom vzdelávaní a v nových členských krajinách sú tieto čísla výrazne nižšie.
Remišová, Veronika, poslankyňa NR SR (2016-03-23):
Sľubujem. (Potlesk.)
Lackovič, Marek, poslanec NR SR (2024-02-16):
Ďakujem pekne. Ja sa taktiež prikláňam k tej výzve, hlavne ku koaličným pani poslankyniam a poslancom, aby zahlasovali naozaj za veci, ktoré sú dobré, aby sme uplatňovali ten zdravý rozum, o ktorom sa tu tak často hovorí. Naozaj sú to veci a my ich aj dneska budeme predkladať spolu s ďalšími kolegyňami a kolegami, ktoré sú prospešné pre každého Slováka a Slovenku bez ohľadu na to, z akého politického tábora prichádzajú alebo pochádzajú, alebo ku ktorému drukujú. Toto sú veci, ktoré naozaj by sa nemalo hľadieť na nejaké stranícke nezmysly, ale mali by sme sa pozerať na to naozaj vecne, pragmaticky. Čiže naozaj prosím a apelujem spolu s pani kolegyňou na všetkých z nás, aby sme toto aplikovali aj v praxi, pretože to pomôže celej krajine, celému Slovensku. Ďakujem veľmi pekne.
Bugár, Béla, podpredseda NR SR (2011-05-24):
Pán poslanec Senko, nech sa páči.
Jasaň, Viliam, poslanec NR SR (2011-02-08):
Ďakujem pekne, vážený pán predseda. Vážená pani kolegyňa, vy ste sa zaradili teraz do šíku tých, ktorí si v každom vystúpení udrú do Ficovej vlády. Kritizujete zákon, ktorý bol prijatý v roku 1997 a od roku 1998 bolo KDH, ktoré ste tu tak veľmi vychvaľovali dvakrát vo vláde, v parlamente, mali ste tu prevahu, síce takú zvláštnu kúpením niektorých poslancov, ale mali ste a nič ste s tým zákonom neurobili. Tak, prosím vás, občas sa aj počúvajte, čo hovoríte. Mali ste osem rokov na to, aby ste to mohli zmeniť a neurobili ste nič. A teraz len budete kritizovať, že Ficova vláda nič s tým neurobila. No, nehnevajte sa na mňa, ale to už je naozaj veľa aj pre takých kľudných ľudí, ako som ja. (Potlesk.)
B. Bugár, podpredseda NR SR: (2005-06-23):
Vyhlasujem rozpravu o tomto bode programu za skončenú. Pýtam sa pána ministra, či chce zaujať stanovisko k rozprave. Nech sa páči, máte slovo.
T. Cabaj, podpredseda NR SR: (2009-12-02):
Teraz dostane priestor spravodajca, ktorého určil gestorský výbor, výbor pre financie, rozpočet a menu, pán poslanec Iván Farkas. Panie kolegyne, kolegovia, len skôr ako pán poslanec uvedie spravodajskú informáciu, chcem povedať, že hlasovať budeme pravdepodobne až o 17.15 hodine, nakoľko naši kolegovia sú na prijatí zahraničnej delegácie. Aby sme tento čas využili, keď sme tu, budeme pokračovať ešte ďalej v prerokúvaní jednotlivých bodov, ako sme program schválili. Takže slovo má pán poslanec Farkas.
Valocký, Jozef, poslanec NR SR (2015-11-25):
Pán predseda, k predloženému návrhu zákona nebol podaný žiadny procedurálny ani pozmeňujúci návrh, pán predseda, môžeme pristúpiť k hlasovaniu o pozmeňujúcich návrhoch zo spoločnej správy. Dajte hlasovať o bodoch 1 až 22 spoločne s návrhom gestorského výboru schváliť.
Vančo, Branislav, poslanec NR SR (2024-01-24):
Ďakujem, pán predsedajúci. Ďakujem aj tebe, Tamara, za tvoje vystúpenie, ktoré... treba, treba, treba to počúvať, lebo to sú základné veci, ktoré akýkoľvek poslanec alebo minister, alebo vláda by mali ovládať, aký je legislatívny proces a aké dôvody musia byť splnené na skrátené legislatívne konanie. V tomto prípade je zrejmé, že neboli naplnené tieto dôvody, bolo, boli tu vyvrátené všetky tvrdenia, ktoré sú uvedené v dôvodovej správe, tieto tvrdenia vlády alebo ministra spravodlivosti sa ukázali ako závadzanie alebo vyslovene klamstvo, či už sa to týka tej transpozície, ktorá teda je iba dymovou clonou, ktorá má vytvoriť nejaký pocit naliehavosti alebo dojem naliehavosti, že musíme niečo, niečo transponovať, aby sme nedostali pokutu z Európskej únie, ktorá na druhej strane tvrdí a žiada vládu Slovenskej republiky, aby to nerobila takýmto spôsobom v skrátenom legislatívnom konaní. Bohužiaľ, ako sme sa dozvedeli od premiéra Fica, ide o mocenské rozhodnutie, tam sa odhalilo, že naozaj tu nie sú dôvody na skrátené legislatívne konanie, ktoré sú uvedené v zákone, tým dôvodom reálnym je mocenské rozhodnutie, rozhodnutie zaistiť si beztrestnosť, zaistiť si pokoj, bezpečie, a pretože, pretože tu nie je žiadna, žiadny naliehavý právny záujem, žiadna naliehavá mimoriadna okolnosť. Ďakujem ešte raz, Tamara.
Jurinová, Erika, podpredsedníčka NR SR (2013-05-15):
Ďakujem pekne, pán minister. Dávam slovo spoločnému spravodajcovi z výboru pre financie a rozpočet poslancovi Jaroslavovi Demianovi, aby informoval Národnú radu o výsledku rokovania výborov, aby odôvodnil návrh a stanovisko gestorského výboru.
Paška, Pavol, predseda NR SR (2013-03-19):
Hlasujeme. (Hlasovanie.) 137 prítomných, 136 za, 1 nehlasoval. Návrh sme pridelili výborom a určili lehoty na prerokovanie. Ďakujem, pani spravodajkyňa. Pán poslanec Poliačik uvedie v prvom čítaní hlasovanie o vládnom návrhu zákona č. 300/2005 Z. z. Je to trestný zákon, tlač 401. [Hlasovanie o vládnom návrhu zákona, ktorým sa mení a dopĺňa zákon č. 300/2005 Z. z. (Trestný zákon) v znení neskorších predpisov a ktorým sa menia a dopĺňajú niektoré zákony , tlač 401.]
Paška, Pavol, predseda NR SR (2012-10-16):
Ďakujem pekne, pán spravodajca. Otváram rozpravu, nemám písomnú prihlášku. Takže, dámy a páni, kto máte záujem? Končím možnosť sa prihlásiť. Páni poslanci Novotný a Uhliarik. Pán poslanec Novotný.
Paška, Pavol, predseda NR SR (2014-10-29):
135 prítomných, 89 bolo za, 45 sa zdržalo, 1 nehlasoval. Schválili sme novelu zákona č. 540. Poprosím pani poslankyňu Hufkovú, aby v treťom čítaní uviedla hlasovanie o návrhu uznesenia o návrhu na vyslovenie súhlasu Národnej rady s Dohodou o prevode a mutualizácii príspevkov do jednotného fondu na riešenie krízových situácií, je to tlač 1199. (Hlasovanie o návrhu na vyslovenie súhlasu Národnej rady Slovenskej republiky s Dohodou o prevode a mutualizácii príspevkov do jednotného fondu na riešenie krízových situácií , tlač 1199.)
Zmajkovičová, Renáta, podpredsedníčka NR SR (2012-10-16):
Ďakujem, pán poslanec. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce prihlásiť do rozpravy niekto ústne, aj keď je ešte po 17.03 hodine. Nie je tomu tak. Uzatváram možnosť prihlásiť sa a vyhlasujem všeobecnú rozpravu za skončenú. Pán minister, zrejme nezaujmete stanovisko, ani pán spravodajca. Prerušujem rokovanie o tomto bode programu. A prestávku do 17.06 hod.. Ďakujem. (Prestávka.) (Po prestávke.)
Novotný, Viliam, poslanec NR SR (2015-10-30):
Ja sa chcem poďakovať pánovi poslancovi Mičovskému, že vo svojom vystúpení spomenul aj kauzu vrtuľníkovej záchrannej zdravotnej služby. Niekedy na to zabúdame, čo sme tu prežili pred dvoma rokmi a prečo ministerka Zvolenská čelila návrhu na odvolanie. Päť dní vtedy nelietali záchranárske vrtuľníky z dvoch staníc, v Trenčíne a v Bratislave, a ministerstvo zdravotníctva neuveriteľným spôsobom pochybilo. Výberová komisia dobre vedela, že 13. septembra o polnoci končia povolenia predchádzajúcim prevádzkovateľom vrtuľníkovej záchrannej zdravotnej služby a o udelení licencie na tieto dve stanice rozhodla o päť dní neskôr. Predsedom výberovej komisie bol vtedajší vedúci služobného úradu pán Senčák, toho času podpredseda Úradu pre dohľad nad zdravotnou starostlivosťou, a členom tejto výberovej komisie bol štátny tajomník ministerstva zdravotníctva pán Čislák. Takže nemôžem súhlasiť s tou časťou vášho vystúpenia, kde ste povedali, že s pánom Čislákom to nesúvisí. Ale súvisí. A dokonca tento príbeh pokračuje ďalej, lebo nie tak dávno rezonovala v médiách informácia o tom, že paušálna platba pre prevádzkovateľov vrtuľníkovej záchrannej zdravotnej služby sa z mesačných 56-tisíc zvýši na 90-tisíc, lebo majú oprávnené ekonomické náklady. Problémom ale je, že pred dvoma rokmi ministerstvo urobilo súťaž, vysúťažilo licenciu na šesť rokov s podmienkou 56-tisíc paušálnej platby mesačne a po dvoch rokoch to mení. Takýmto transparentným spôsobom teda prebieha fungovanie verejných obstarávaní na ministerstve zdravotníctva a nemôžme to celkom vyňať z pôsobenia súčasného ministra zdravotníctva pána Čisláka.
M. Belásová, poslankyňa: (2008-02-13):
Ako príklad môžem uviesť. Teraz sa zavádza reforma v Rumunsku. Tí napríklad, čo sa týka percentami, tak oni nešli 9 : 9, oni išli 12 : 6 s tým, aby sanovali aj Sociálnu poisťovňu. Vy ste to urobili tak, že proste, poďme hŕŕ, druhý pilier, postavíme ho a po nás potopa presne. Pretože ste absolútne nebrali ohľad, aký dopad to bude mať na Sociálnu poisťovňu a, samozrejme, potom aj na tých občanov, budúcich dôchodcov. A toto je ten radikálny problém alebo ten rozpor, ktorý je medzi opozíciou a koalíciou. Veď už nestrašte, že my chceme zrušiť druhý pilier, veď koniec koncov v programovom vyhlásení vlády je predsa napísané, že zachováme trojpilierový systém. Takže hovorím, je tu len otázka toho, že treba dať veci na pravú mieru a presne, ako ste povedali, pán poslanec, treba dať príležitosť ľuďom a nech sa rozhodnú sami, ale s tým, aby mali naozaj kvalitné informácie. Ďakujem.
Frešo, Pavol, poslanec NR SR (2012-08-08):
Ďakujem veľmi pekne, pán predseda. Vážené pani poslankyne, vážení páni poslanci, všetci tí, ktorí ste sa prihlásili s faktickými na moje vystúpenie, vám chcem veľmi pekne poďakovať za konštruktívny prístup, ba dokonca, až na niektoré výnimky, za hlboké pochopenie toho, prečo som hovoril aj o tých ideologických dôvodoch. Nebolo mojím účelom vás nejako zosmiešniť, zhodiť alebo niečo podobné. Bolo jednoducho, to je istý druh pátrania, prečo popierame ekonomickú a matematickú realitu. Ja by som chcel poukázať na niečo, čo v tom vystúpení som považoval za úplne najdôležitejšie. Lebo túto debatu môžeme viesť ďalej aj pri nejakom ústavnom zákone alebo pri iných prípadoch, a to je, že ten zákon by sa mal vrátiť naspäť vláde, aby sa k nemu vyjadrila fiškálna rada. Je to orgán, ktorý sme zriadili práve na takéto prípady, keď páni ministri alebo vláda alebo páni poslanci majú pochybnosti o tom, aký dopad na verejný dlh a na stabilitu verejných financií bude to-ktoré opatrenie mať. Tento zákon vôbec nemá takéto vyjadrenie. A chcel by som poprosiť znova, vážené pani poslankyne, vážení páni poslanci, podporte môj procedurálny návrh, aby sme vrátili tento zákon na prepracovanie, aby sme si vypýtali stanovisko Národnej banky Slovenska aj fiškálnej rady, aby sme sa vedeli zodpovedne rozhodnúť o dôchodkoch nielen tých, ktorí sú dnes v dôchodkovom veku, ale aj o dôchodkov všetkých, ktorí dnes pracujú, a koniec koncov aj dôchodkoch našich detí. Je to naša zodpovednosť. Nikto to z nás nesníme. Neexistuje žiadna politická centrála a dokonca ani ideologická príručka, ktorá z vás túto zodpovednosť zoberie. Budeme o tom hlasovať a poprosím vás o podporu. Dajme odborníkom šancu vyjadriť sa k tomuto zákonu. Doteraz tú šancu nemali. Ďakujem veľmi pekne.
Bugár, Béla, podpredseda NR SR (2017-12-05):
Páni poslanci.
Hrnčiar, Andrej, podpredseda NR SR (2018-10-17):
Takže vyhlasujem všeobecnú rozpravu za skončenú. Chce niekto zaujať stanovisko? Nie je tomu tak. Prerušujem rokovanie o tomto bode programu. Budeme pokračovať druhým čítaním o návrhu poslancov Národnej rady Petra Antala, Bélu Bugára, Tibora Bernaťáka a Evy Antošovej na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov. Návrh zákona je pod tlačou 1085, spoločná správa výborov má tlač 1085a. Je tu pán poslanec Antal? Takže na koniec schôdze. Aj návrh zákona, ktorý má tlač 1091, na koniec schôdze. Pani poslankyňa Gaborčáková je tu? Vyhlasujem päťminútovú prestávku. (Päťminútová prestávka.) (Po prestávke.)
Grendel, Gábor, podpredseda NR SR (2022-05-20):
Pán poslanec Kočiš.